2014માં કોચી, કેરળની 46 જેટલી નર્સોને ઈરાકમાં આઈએસ (ઈસ્લામિક સ્ટેટ) દ્વારા બંદી બનાવવામાં આવેલી. ખૂનખાર આતંકવાદીઓની ચુંગાલમાંથી એ ગભરુ નર્સોને ઉગારી ભારત પરત લાવવાની બચાવકામગીરીના વિષય પર બનેલી મલયાલમ ફિલ્મ’ટેક ઓફ્ફ’ નર્સોના દષ્ટિકોણથી સરજાયેલી કમાલની ઈમોશનલ ફિલ્મ છે, જ્યારે અહીં એવી કોઈ સંવેદનશીલતા નથી. અહીં છેઃ લાંબા ચેઝ સિક્વન્સ, આગના ગોળામાં પરિવર્તિત થઈ જતાં તેલનાં ટૅન્કર, લાશના ઢગલા, વગેરે.